《信笔》
宋代·王令

纷纷世趣竟多途，失在从人得在吾。
苟获一时儿女笑，定罹千古圣贤诛。
微生何事疑人佞，孟子当年亦自迂。
满眼悠悠懒商较，尽留来者议贤愚。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。